Document ID: 32006D0130

KOMMISSIONENS BESLUTNING
af 10. februar 2006
om ændring af beslutning 98/536/EF om fastsættelse af listen over nationale referencelaboratorier til påvisning af restkoncentrationer
(meddelt under nummer K(2006) 330)
(EØS-relevant tekst)
(2006/130/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf, og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (1), særlig artikel 14, stk. 1, og
ud fra følgende betragtninger:
(1)
Bilaget til Kommissionens beslutning 98/536/EF (2) skulle have været taget op til ny behandling senest den 31. december 2000. Medlemsstaterne har omorganiseret deres laboratorier for at opfylde kravene i direktiv 96/23/EF, idet der især er taget hensyn til kravet om, at en restkoncentration eller gruppe af restkoncentrationer kun tildeles et enkelt nationalt referencelaboratorium.
(2)
Omorganiseringen er afsluttet, og listen over nationale referencelaboratorier i bilaget til beslutning 98/536/EF bør derfor tilpasses i overensstemmelse hermed. Samtidig bør listen over de nye medlemsstaters nationale referencelaboratorier tilpasses på grundlag af oplysninger fra de pågældende lande.
(3)
Beslutning 98/536/EF bør derfor ændres i overensstemmelse hermed.
(4)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 98/536/EF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 10. februar 2006.

Labels: 7
0
18
17